CELEX: 31998D0517
Language: bg
Date: 1998-06-17 00:00:00
Title: Решение на Комисията от 17 юни 1998 година относно общ технически регламент за транспортируеми земни станции за събиране на новини чрез спътник (SNG TES), работещи в честотни ленти 11-12/13-14 GHz (нотифицирано под номер C(1998) 1609)Текст от значение за ЕИП.

13/ 24
            
            
               BG
            
            
               Официален вестник на Европейския съюз
            
            
               8
            
         31998D0517
   
               L 232/12
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 17 юни 1998 година
   относно общ технически регламент за транспортируеми земни станции за събиране на новини чрез спътник (SNG TES), работещи в честотни ленти 11-12/13-14 GHz
   (нотифицирано под номер C(1998) 1609)
   (текст от значение за ЕИП)
   (98/517/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земни мобилни станции, включително и взаимното признаване на тяхното съответствие (1),
   като има предвид, че Комисията е приела мерки, идентифициращи вида системи за спътникови земни станции, за които се изисква общ технически регламент, както и декларацията, свързана с обхвата на това заявление;
   като има предвид, че трябва да бъдат приети съответните хармонизирани стандарти или части от тях, прилагащи съществените изисквания, които трябва да бъдат трансформирани в общ технически регламент;
   като има предвид, че общият технически регламент, приет с настоящото това решение, е в съответствие със становището на Комитета за одобрение на далекосъобщителните устройства (АСТЕ),
   ПРИЕ НАСТОЯЩОТО РЕШЕНИЕ:
   Член 1
   1.   Настоящото решение се прилага по отношение системите за спътниковите земни станции, попадащи в обхвата на хармонизирания стандарт, посочен в член 2, параграф 1.
   2.   Настоящото решение установява общ технически регламент относно транспортируеми земни станции за събиране на новини чрез спътник (SNG TES), работещи в честотни ленти 11-12/13-14 GHz.
   Член 2
   1.   Общият технически регламент включва хармонизираните стандарти, изготвени от съответния орган по стандартизация, като прилага, доколкото е възможно, съществените изисквания, посочени в член 17 от Директива 98/13/EО. Позоваването на този стандарт е дадено изложен в приложението.
   2.   Спътниковите земни станции, предмет на това решение, трябва да отговарят на общия технически регламент, посочен в параграф 1, на основните изисквания, посочени в член 5, буква а) от Директива 98/13/ЕО, и на изискванията на всички други приложими директиви, и по-специално Директивите 73/23/ЕИО (2) и 89/336/ЕИО (3) на Съвета.
   Член 3
   По отношение на устройствата на спътниковите земни станции, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или осигуряват използването на хармонизирания стандарт, посочен в приложението, след влизането в сила на настоящото решение.
   Член 4
   Адресати на настоящото решение са държавите-членки.
   
      Съставено в Брюксел на 17 юни 1998 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 74, 12.3.1998 г., стр. 1.
   
      (2)  ОВ L 77, 26.3.1973 г., стр. 29.
   
      (3)  ОВ L 139, 23.5.1989 г., стр. 19.
   ПРИЛОЖЕНИЕ
   Относно приложимия хармонизиран стандарт
   Хармонизираният стандарт, посочен в член 2 от решението е:
   Satellite Earth Stations and Systems (SES);
   satellite news gathering transportable earth stations (SNG TES) operating in the 11–12/13–14 GHz frequency bands
   (Спътникови земни станции (SES); транспортируеми земни станции за събиране на новини чрез спътник (SNG TES), работещи в честотни обхвати 11-12/13-14 GHz.)
   ETSI
   Европейски институт за стандарти в далекосъобщенията
   Секретариат на ETSI
   TBR 30 – декември 1997 г.
   (с изключение на въведението)
   Допълнителна информация
   Европейският институт за стандарти в далекосъобщенията е признат в съответствие с Директива 83/189/EИО на Съвета (1).
   Посоченият по-горе хармонизиран стандарт е създаден в съответствие с мандат, предоставен в рамките на релевантните процедури, предвидени в Директива 83/189/EИО на Съвета.
   Пълният текст на хармонизирания стандарт, посочен по-горе, може да бъде получен от:
   
      
   
               
                           Европейски институт за стандарти в далекосъобщенията (European Telecommunications Standards Institute)
                        
                     
                           650 Route des Lucioles
                        
                     
                           F-06921 Sophia Antipolis Cedex
                        
                     
            
               
                           Европейска комисия
                        
                     
                           DG XIII/A/2 — (BU 31, 1/7)
                        
                     
                           Rue de la Loi/Wetstraat 200
                        
                     
                           B-1049 Brussels
                        
                     
         или от всяка друга организация, която е натоварена със задачата да предлага ETSI стандартите, списък от които може да бъде намерен в Интернет на адрес www.ispo.cec.be
   
      (1)  ОВ L 109, 26.4.1983 г., стр. 8.